Tähtis õiguslik teade

|

52008PC0305

Ettepanek: Nõukogu määrus, millega muudetakse määrust (Euratom, ESTÜ, EMÜ) nr 549/69, millega määratakse kindlaks Euroopa ühenduste ametnike ja muude teenistujate kategooriad, kelle suhtes kohaldatakse Euroopa ühenduste privileegide ja immuniteetide protokolli artiklit 12, artikli 13 teist lõiku ja artiklit 14  /* KOM/2008/0305 lõplik - CNS 2008/0102 */

	[pic] | EUROOPA ÜHENDUSTE KOMISJON |Brüssel 23.5.2008KOM(2008)305 lõplik2008/0102 (CNS)Ettepanek:NÕUKOGU MÄÄRUS,millega muudetakse määrust (Euratom, ESTÜ, EMÜ) nr 549/69, millega määratakse kindlaks Euroopa ühenduste ametnike ja muude teenistujate kategooriad, kelle suhtes kohaldatakse Euroopa ühenduste privileegide ja immuniteetide protokolli artiklit 12, artikli 13 teist lõiku ja artiklit 14(komisjoni esitatud)SELETUSKIRIETTEPANEKU TAUST-  Ettepaneku põhjused ja eesmärgidNõukogu otsust [kuupäev], millega asutatakse Euroopa Politseiamet (Europoli käsitlev otsus) ning mille kohaselt Europoli hakatakse rahastama ühenduse eelarvest, kohaldatakse alates 1. jaanuarist 2010 või nõukogu määruse (Euratom, ESTÜ, EMÜ) nr 549/69 muudatusettepaneku kohaldamise kuupäevast, sõltuvalt sellest, kumb neist on hilisem.Europoli käsitleva otsuse kohaldamise tagamiseks 1. jaanuarist 2010 tuleb aegsasti vastu võtta nõukogu määruse nr 549/69 muudatus, milles selgitatakse, et kohtulikku puutumatust ei kohaldata Europoli töötajate suhtes, kes osalevad ühistes uurimisrühmades.-  Üldine taustEuropoli käsitleva otsuse ettevalmistamisel arutati süviti ühistes uurimisrühmades osalevate Europoli töötajate immuniteediküsimust.Vastavalt nõukogu 12.–13. juuni 2007. aasta järeldustele Europoli konventsiooni asendamise kohta nõukogu otsusega rahastatakse 1. jaanuarist 2010 Europoli ühenduse eelarvest tingimusel, et leitakse rahuldav lahendus kolmele lahendamata küsimusele: 1. Europoli ametnike immuniteedist vabastamine operatiivtegevuses, eelkõige ühistes uurimisrühmades osalemise ajaks; … .Selle küsimuse arutamise järel nõukogus nõustus komisjon 20. veebruaril 2008 esitama ettepaneku määruse nr 549/69 muutmiseks kohtuliku puutumatuse ulatuse selgitamise eesmärgil.-  Ettepaneku valdkonnas kehtivad õigusnormid-  Euroopa ühenduste privileegide ja immuniteetide protokoll (1965), eriti selle V peatükk (artiklid 12–16), milles määratakse kindlaks, milliseid immuniteete ja privileege kohaldatakse Euroopa ühenduste ametnike ja muude teenistujate suhtes liikmesriikide territooriumil. Protokolli artikli 16 kohaselt määrab nõukogu komisjoni ettepaneku põhjal otsustades ja pärast konsulteerimist teiste asjaomaste institutsioonidega kindlaks ühenduste ametnike ja muude teenistujate kategooriad, kelle suhtes osaliselt või täielikult kohaldatakse artiklit 12, artikli 13 teist lõiku ja artiklit 14.-  Nõukogu akt, 18. detsember 1997, millega koostatakse Euroopa Liidu lepingu artiklil K3 põhinev konventsioon tolliasutuste vastastikuse abi ja koostöö kohta.-  Nõukogu määruse (Euratom, ESTÜ, EMÜ) nr 549/69, 25. märts 1969, millega määratakse kindlaks Euroopa ühenduste ametnike ja muude teenistujate kategooriad, kelle suhtes kohaldatakse Euroopa ühenduste privileegide ja immuniteetide protokolli artiklit 12, artikli 13 teist lõiku ja artiklit 14, muudetud versioon.-  Nõukogu akt, 29. mai 2000, millega kehtestatakse Euroopa Liidu lepingu artikli 34 kohane konventsioon Euroopa Liidu riikide vahelise vastastikuse õigusabi kohta kriminaalasjades.-  Nõukogu raamotsus, 13. juuni 2002, ühiste uurimisrühmade kohta.-  Kooskõla Euroopa Liidu muude tegevuspõhimõtete ja eesmärkidegaEi kohaldata.KONSULTEERIMINE HUVITATUD ISIKUTEGA JA MÕJU HINDAMINE-  Konsulteerimine huvitatud isikutegaEi ole oluline.-  Eksperdiarvamuste kogumine ja kasutamineVälisekspertide arvamusi ei olnud vaja kasutada.-  Mõju hindamineMuudatusettepanek vastab nõudele, et kohtulikku puutumatust (Privileegide ja immuniteetide protokolli artikli 12 punkt a) ei tohiks kohaldada Europoli töötajate suhtes, kes osalevad ühistes uurimisrühmades seoses ametitoimingutega, mida neil tuleb täide viia operatiivtegevuse käigus vastavalt nõukogu [kuupäev] otsuse (millega asutatakse Europol) artiklile 6.ETTEPANEKU ÕIGUSLIK KÜLG-  Kavandatud meetmete kokkuvõteTeha muudatusettepanek, milles selgitatakse, et kohtulikku puutumatust ei kohaldata Europoli töötajate suhtes, kes osalevad ühistes uurimisrühmades.-  Õiguslik alusPrivileegide ja immuniteetide protokolli artikkel 16.-  Subsidiaarsuse põhimõteEttepanek tehakse ühenduse ainupädevusse kuuluvas valdkonnas. Subsidiaarsuse põhimõtet seetõttu ei kohaldata.-  Proportsionaalsuse põhimõteEttepanek on proportsionaalsuse põhimõttega kooskõlas järgmisel põhjusel:Protokolli artiklis 16 on sätestatud, et komisjoni ettepaneku põhjal otsustades ja pärast konsulteerimist teiste asjaomaste institutsioonidega määrab nõukogu kindlaks ühenduste ametnike ja muude teenistujate kategooriad, kelle suhtes osaliselt või täielikult kohaldatakse artiklit 12, artikli 13 teist lõiku ja artiklit 14. Puuduvad muud, vähempiiravad meetmed käesoleva ettepaneku eesmärkide saavutamiseks.-  Õigusakti valikKavandatud õigusakt: määrus.Muud õigusaktid ei oleks asjakohased järgmis(t)el põhjus(t)el:ettepanekuga muudetakse olemasolevat õigusakti.MÕJU EELARVELEEttepanek ei mõjuta ühenduse eelarvet.2008/0102 (CNS)Ettepanek:NÕUKOGU MÄÄRUS,millega muudetakse määrust (Euratom, ESTÜ, EMÜ) nr 549/69, millega määratakse kindlaks Euroopa ühenduste ametnike ja muude teenistujate kategooriad, kelle suhtes kohaldatakse Euroopa ühenduste privileegide ja immuniteetide protokolli artiklit 12, artikli 13 teist lõiku ja artiklit 14EUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 291,võttes arvesse Euroopa ühenduste privileegide ja immuniteetide protokolli, eriti selle artiklit 16,võttes arvesse komisjoni ettepanekut[1],võttes arvesse Euroopa Parlamendi arvamust[2],võttes arvesse Euroopa Kohtu arvamust[3],võttes arvesse kontrollikoja arvamust[4]ning arvestades järgmist:1.  Nõukogu otsuse [ millega asutatakse Europol ][5] artikli 6 kohaselt võivad Europoli töötajad osaleda tugijõududena ühistes uurimisrühmades, mis on loodud kahe või enama liikmesriigi poolt ja algatusel, tingimusel et need rühmad uurivad kuritegusid, mis kuuluvad Europoli pädevusse. Ühise uurimisrühma juhiks on eeluurimises osaleva pädeva riikliku ametiasutuse esindaja sellest liikmesriigist, kus rühm tegutseb. Ühise uurimisrühma tegevuse ajal kehtivad Europoli töötajate suhtes nende vastu või nende endi toimepandud õigusrikkumiste puhul tegevuskohaks oleva liikmesriigi siseriiklikud õigusnormid, mida kohaldatakse võrreldavate ülesannetega isikute suhtes.2.  Kui Europoli konventsiooni muutva protokolli jõustumisel[6] tekkis Europoli ametnikel võimalus osaleda ühistes uurimisrühmades, leiti, et arvestades Europoli ametnike osalemise eripära ühistes uurimisrühmades, mille liikmesriigid on loonud seoses Europoli pädevusse kuuluva eeluurimisega, ei tuleks Europoli ametnike suhtes kohaldada kohtulikku puutumatust seoses kõnealustes rühmades täide viidavate ametitoimingutega.3.  Privileegid ja immuniteedid, mille annab Euroopa ühenduste privileegide ja immuniteetide protokoll ühenduste ametnikele ja muudele teenistujatele üksnes ühenduste huvides, on puhtalt funktsionaalsed, kuna need on mõeldud ühenduste töösse ja sõltumatusesse igasuguse sekkumise vältimiseks. Kuna nõukogu otsus [ millega asutatakse Europol ] ei muuda Europoli ametnike ühistes uurimisrühmades osalemise eripära, ei peaks selle vastuvõtmine laiendama kohtulikku puutumatust Europoli töötajatele, kes osalevad kõnealuste rühmade töös. Seega tuleks määrust (Euratom, ESTÜ, EMÜ) nr 549/69[7] muuta, et kõnealuse otsuse raames ning üksnes selle kohaldamise eesmärgil selgitada ühistes uurimisrühmades osalevate Europoli töötajate immuniteedi ulatust,ON VASTU VÕTNUD KÄESOLEVA MÄÄRUSE:Artikkel 1Määrusele (Euratom, ESTÜ, EMÜ) nr 549/69 lisatakse järgmine artikkel 1a:„Artikkel 1aPrivileegide ja immuniteetide protokolli artikli 12 punkti a ei kohaldata Europoli töötajate suhtes, kes osalevad ühistes uurimisrühmades seoses ametitoimingutega, mida neil tuleb täide viia vastavalt nõukogu otsuse [ millega asutatakse Europol ] artiklile 6.”Artikkel 2Käesolev määrus jõustub kahekümnendal päeval pärast selle avaldamist Euroopa Liidu Teatajas [ avaldatakse samal päeval kui Europoli asutamist käsitlev otsus ].Määrust kohaldatakse alates 1. jaanuarist 2010.Käesolev määrus on tervikuna siduv ja vahetult kohaldatav kõikides liikmesriikides.Brüssel, […]Nõukogu nimeleesistuja […] [1] ELT C […], […], lk […].[2] ELT C […], […], lk […].[3] ELT C […], […], lk […].[4] ELT C […], […], lk […].[5] Vt käesolev Euroopa Liidu Teataja lk …[6] EÜT C 312, 16.12.2002, lk 1.[7] EÜT L 74, 27.3.1969, lk 1. Määrust on viimati muudetud määrusega (EÜ, Euratom) nr 1749/2002 (EÜT L 264, 2.10.2002, lk 13).


Ettepanek NÕUKOGU MÄÄRUS milles käsitletakse Euroopa Ühenduse ja Mauritaania Islamivabariigi vahelise kalandusalase partnerluslepingu sõlmimist